Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8502. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8475. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8494. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8476. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għal emenda tal-ispeċifikazzjoni tad-denominazzjoni "Rosé des Riceys" skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet stabbiliti fl-Artikoli 93 sa 96, l-Artikolu 97(1) u kif ukoll l-Artikoli 100, 101 u 102 tar-Regolament (UE) Nru 1308/2013 huma ssodisfati. IDDEĊIEDA KIF ĠEJ: L-applikazzjoni għal emenda fl-ispeċifikazzjoni tad-denominazzjoni "Rosé des Riceys" (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, il-21 ta' Ġunju 2017. L-Artikolu 105 tar-Regolament (UE) Nru 1308/2013 — emenda mhux minuri Żdiedet is-sentenza li ġejja mal-punt VI "Il-ġestjoni tal-vinja", 1. "is-sistemi ta' ġestjoni tal-vinja", (a) "id-densità tat-tħawwil" tal-ispeċifikazzjoni: "Dispożizzjonijiet partikolari: Sabiex ikunu jistgħu jgħaddu l-magni apposta, irqajja' ta' art b'xaqliba ta' aktar minn 35 % jew xaqliba ta' aktar minn 25 % assoċjata ma' sopraelevazzjoni ta' aktar minn 10 % jista' jkollhom passaġġi ta' 1,50 sa 3m wiesgħa kull sitt ringiela. F'dan il-każ, it-total tal-wisa' ta' bejn ir-ringieli l-oħra u l-wisa' bejn id-dwieli fuq l-istess ringiela ma tistgħax tkun ta' aktar minn 2,30m. Peress li xi wħud mill-irqajja' tal-vinji għandhom xaqlibiet wieqfa ma jistgħax jintuża l-makkinarju agrikolu klassiku fihom. Minħabba li l-użu tal-ħelikopters huwa pprojbit fil-ħidma tal-vinji, hemm bżonn ta' magni li huma adattati għal xaqlibiet wieqfa u dawn għandhom bżonn passaġġi li huma usa' mill-ispazju awtorizzat. Skont id-dispożizzjoni l-ġdida, qed jiġi awtorizzat li jitħawlu vinji b'passaġġi ta' minn 1,50 sa 3m wiesgħa fil-każ ta' xaqlibiet wieqfa (xaqliba ta' aktar minn 35 % jew xaqliba ta' aktar minn 25 % assoċjata ma' sopraelevazzjoni ta' aktar minn 10 %). It-total tal-ispazju (l-ispazju bejn id-dwieli + l-ispazju bejn ir-ringieli) qed jitnaqqas minn 2,50m għal 2,30m għar-ringieli l-oħra. Dan il-punt jidher fil-punt 5 "Prattiki tal-produzzjoni tal-inbid", tad-Dokument Uniku, taħt it-titolu "id-densità tat-tħawwil/dispożizzjonijiet speċifiċi". Fil-punt IX "Ipproċessar, enoloġija, tkabbir, tħejjija għall-kummerċjalizzazzjoni, ħażna", 1. "dispożizzjonijiet ġenerali", (c) "prassi enoloġika u trattamenti fiżiċi" fl-ispeċifikazzjoni, il-kelma "ballut" tneħħiet, sabiex ma tiġix ristretta l-projbizzjoni fuq l-użu taċ-ċana għaċ-ċana tal-"injam tal-ballut" biss. Dan il-punt jidher fil-punt 5 "Prattiki tal-produzzjoni tal-inbid", tad-Dokument Uniku, taħt it-titolu "prassi enoloġika speċifika". Fit-Taqsima XII "regoli ta' preżentazzjoni u tikkettar" tal-ispeċifikazzjoni tal-prodott, ġie inserit il-punt (b) li jawtorizza l-indikazzjoni fuq it-tikketti tal-inbid ta' unità ġeografika iżgħar, skont id-dispożizzjonijiet tal-Artikolu 120(1)(g) tar-Regolament (UE) Nru 1308/2013 imsemmi hawn fuq. Il-kundizzjonijiet ta' użu ta' din l-indikazzjoni għandhom jiġu speċifikati. Dan il-punt jidher fid-dokument uniku fil-punt 9 "Rewiżiti oħra essenzjali" taħt it-titolu "denominazzjonijiet addizzjonali/dispożizzjonijiet addizzjonali dwar it-tikkettar". Fil-punt VI "Ġestjoni tal-vinja", 1. "is-sistemi ta' ġestjoni tal-vinja", (b) "regoli dwar it-tħarriġ" tal-ispeċifikazzjoni, id-daqs asimetriku ta' guyot, li s'issa kien sempliċement imsemmi bħala varjazzjoni ta' modi oħra ta' tħarriġ, issa ġie deskritt sabiex jiġu ffaċilitati l-kontrolli. It-tħarriġ b'kurdun permanenti, li kien ukoll imsemmi, issa tneħħa. Fil-fatt jidher li dan il-metodu ta' tħarriġ huwa varjant tal-kurdun ta' Royat (deskritt fl-ispeċifikazzjoni), bl-unika differenza fir-rata ta' tixtil (rajeunissement). Deskrizzjoni speċifika ta' dan il-metodu ta' tħarriġ mhijiex meħtieġa. Din id-dispożizzjoni ma taffettwax id-dokument uniku. Fil-punt VI "Ġestjoni tal-vinja", 1. "is-sistemi ta' ġestjoni tal-vinja" fl-ispeċifikazzjoni, il-punt (g) "tagħbija massima medja għal kull roqgħa art individwali" ġie inserit wara l-punt (f) "l-għoli tal-faxxina", u l-punti (g) u (h) ġew innumerati mill-ġdid bħala l-punti (h) u (i). Dan il-paragrafu l-ġdid jistabbilixxi b'mod permanenti l-ammont massimu medju ta' 19 700 kg ta' għeneb għal kull ettaru u 17-il għenqud għal kull metru kwadru ta' kull roqgħa art, wara l-perjodu sperimentali tar-rendimenti f'Champagne u abbażi tar-riżultati osservati. Din id-dispożizzjoni ma taffettwax id-dokument uniku. Fil-punt VI "Il-ġestjoni tal-vinja", 2. "prattiki oħra ta' kultivazzjoni" tal-ispeċifikazzjoni, huwa speċifikat li "kull bidla sostantiva tal-morfoloġija, tal-ħamrija ta' taħt il-wiċċ jew tal-elementi li jiżguraw l-integrità u s-sostenibbiltà tal-ħamrija ta' roqgħa art maħsuba għall-produzzjoni tad-denominazzjoni ta' oriġini protetta hija pprojbita, bl-eċċezzjoni ta' tħaffir normali tat-trinek. L-għan ta' din id-dispożizzjoni huwa l-projbizzjoni ta' xogħol li jista' jbiddel il-ħamrija b'mod sostanzjali, minħabba li ġieli ġew innutati eċċessi f'dan ir-rigward. Din id-dispożizzjoni ma taffettwax id-dokument uniku. Fil-punt VIII "Rendimenti — L-età meta d-dwieli jibdew jipproduċu" 1. "Rendimenti" tal-kapitolu I tal-ispeċifikazzjoni, qed jiġi stabbilit b'mod permanenti rendiment ta' 12 400 kg ta' għeneb għal kull ettaru wara perjodu sperimentali (mill-ħsad tal-2007 sa tmiem is-sena ta' kummerċjalizzazzjoni tal-2011/2012) u abbażi tar-riżultati osservati. Fil-fatt ir-rendiment qed jiżdied minn 10 400 kg għeneb għal kull ettaru għal 12 400 kg għeneb għal kull ettaru. Kienet meħtieġa valutazzjoni mill-ġdid tar-rendiment f'din l-ispeċifikazzjoni minħabba ż-żieda fir-rendiment agronomiku b'riżultat ta' materjal veġetali imtejjeb, saħħa tal-pjanti aħjar, u prattiki tal-kultivazzjoni li jiżguraw il-lonġevità tal-vinja u t-tibdil fil-klima. Din iż-żieda ma kellhiex effett negattiv fuq il-kwalità tal-inbejjed. Ta' min jinnota li d-Dokument Uniku jirreferi biss għar-rendiment massimu awtorizzat. Fil-punt VIII "Rendimenti — L-età meta d-dwieli jibdew jipproduċu", 4. "dispożizzjonijiet speċifiċi" tal-ispeċifikazzjoni, ġiet introdotta l-frażi li ġejja "Għal ħsad speċifiku u b'kont meħud, b'mod partikolari tal-karatteristiċi tiegħu, dan il-volum jista' jiġi mnaqqas b'ordni interministerjali" Skont il-leġiżlazzjoni Franċiża (l-aħħar subparagrafu tal-Artikolu R. 642-7 tal-Kodiċi Rurali u tas-Sajd Marittimu), l-għan tal-frażi huwa li tippermetti tnaqqis tal-volum awtorizzat ta' most imsawwab miksub minn għasra ta' 160 kg għal sena ta' kummerċjalizzazzjoni speċifika. Din id-dispożizzjoni ma taffettwax id-dokument uniku. Il-punt I "Obbligi dikjarattiv" tal-Kapitolu II tal-ispeċifikazzjoni qed jiġi ssupplimentat b'żewġ dikjarazzjonijiet ġodda: fil-punt 2., "Dikjarazzjoni tal-adattament tad-densità tat-tħawwil skont id-dispożizzjonijiet partikolari": din id-dikjarazzjoni tippermetti li jkun żgurat il-monitoraġġ tad-dispożizzjoni introdotta fil-punt VI "Ġestjoni tal-vinja", 1. "Sistemi tal-ġestjoni tal-vinja", (a) "densità tat-tħawwil", "dispożizzjonijiet speċifiċi". Din l-emenda ma taffettwax id-dokument uniku. fil-punt 3., id-"Dikjarazzjoni tas-sistemazzjoni tal-irqajja'": din id-dikjarazzjoni tippermetti li jiġi żgurat il-monitoraġġ tad-dispożizzjoni introdotta fil-punt VI "Il-ġestjoni tal-vinja" 2. "prattiki oħra ta' kultivazzjoni", (c). Din l-emenda ma taffettwax id-dokument uniku. It-tabella tal-punti prinċipali li jridu jiġu ċċekkjati u l-metodi ta' valutazzjoni, li jinsabu fil-Kapitolu III tal-ispeċifikazzjoni, ġiet issupplimentata b'punt dwar is-sistemazzjoni tal-irqajja, b'kont meħud tal-importanza tal-preżervazzjoni tal-karatteristiki tal-irqajja' għall-ispeċifiċità tal-prodott. Din l-emenda ma taffettwax id-dokument uniku. Fil-punt II tal-Kapitolu III tal-ispeċifikazzjoni, ir-referenza dwar il-korp ta' spezzjoni ġiet issupplimentata b'aġġornament tal-indirizz il-ġdid tal-INAO. Din l-informazzjoni ġiet inkluża taħt it-taqsima "informazzjoni oħra" tal-applikazzjoni għal emenda tal-ispeċifikazzjoni. Abbozzar mill-ġdid fil-punt IX "Ipproċessar, enoloġija, tkabbir, tħejjija għall-kummerċjalizzazzjoni, ħażna" tal-Kapitolu I tal-ispeċifikazzjoni, id-dispożizzjonijiet dwar il-qerda tal-prodotti sekondarji tal-produzzjoni tal-inbid ġew allinjati mar-regolamenti dwar ir-rimi ta' dawn il-prodotti. Is-sentenza li ġejja f' 2(b) ġiet emendata: "Fil-produzzjoni tal-inbid, 1,5 % tal-most imsawwab prodott bħala prodott sekondarju tal-produzzjoni tal-inbid għandu jintrema qabel il-31 ta' Lulju tas-sena wara s-sena tal-ħsad."; fil-punt XI "miżuri tranżitorji" tal-Kapitolu I tal-ispeċifikazzjoni, wara l-iskadenza tal-perjodu sperimentali, id-dispożizzjonijiet dwar ir-rendiment u n-numru massimu medju ta' dwieli f'kull roqa' imsemmija f'2. "rendiment u tgħabija massima medja fl-irqajja" tneħħew. Din l-emenda ma taffettwax id-dokument uniku Emendi oħrajn Permezz ta' din l-applikazzjoni għal emenda, id-Dokument Uniku ġie aġġornat skont ir-regoli l-ġodda tar-reġistrazzjoni tad-data tas-softwer e-Ambrosia. DOP — Denominazzjoni ta' oriġini protetta L-inbejjed għandhom qawwa minimima naturali ta' alkoħol ta' 10 % għal kull volum. Wara l-arrikkiment, il-qawwa totali alkoħolika tal-inbejjed għal kull volum ma tistgħax teċċedi t-13 %. L-inbejjed għandhom kontenut ta' zokkor fermentabbli (glukożju u fruttożju) inferjuri jew ugwali għal 3 grammi kull litru. L-istandards previsti fir-regoli ġenerali japplikaw għall-qawwa massima totali tal-alkoħol, il-qawwa minima attwali tal-alkoħol, l-aċidità minima totali, l-aċidità volatili massima u l-kontenut massimu totali tad-diossidu tal-kubrit. Viżwalment, il-kulur tal-inbid, imdawwal u intens, ikanġi minn lewn is-salamun għal aħmar iktar skur (l-hekk imsejjaħ rouge garance). Huwa inbid fin u delikat li jippersisti b'mod tajjeb fuq il-palat. Billi għadu mhux misjur, l-inbid jista' jkollu togħma tal-frott artab tal-bosk. Wara diversi snin ta' maturazzjoni, jiżviluppa bukkett kumpless ta' sikwit ikkaratterizzat minn togħmiet ta' frott niexef u ħwawar u xi kultant tal-konfettura, jiddependi mill-vendemmja. Ġeneralment l-inbid huwa kkaratterizzat mill-finezza, il-bilanċ aromatiku u armonjuż tiegħu stess. L-użu ta' faħam għall-użu enoloġiku, waħdu jew imħallat fi preparazzjonijiet, huwa pprojbit. L-użu taċ-ċana huwa pprojbit. Waqt il-proċess ta' arrikkiment, iż-żieda fil-volum tal-most tal-għeneb li jkun qed jiffermenta ma tistgħax teċċedi l-1,12 % għal kull 1 % żieda fil-qawwa alkoħolika. Barra d-dispożizzjonijiet t'hawn fuq, il-prattiki enoloġiċi applikati għal dawn l-inbejjed għandhom jikkonformaw mar-rekwiżiti stipulati fil-livell tal-UE u fil-Kodiċi Rurali. Il-vinji jitħawlu bi spazju bejn ir-ringieli li ma jistgħax ikun ogħla minn 1,50m. L-ispazjar bejn id-dwieli fuq l-istess ringiela huwa ta' bejn 0,90m u 1,50m. It-total tal-ispazju bejn ir-ringieli u l-ispazju bejn il-pjanti fuq l-istess ringiela ma jistax ikun ta' aktar minn 2,50m. Sabiex ikunu jistgħu jgħaddu l-magni apposta, l-irqajja' li għandhom jew xaqliba ta' iktar minn 35 %, jew xaqliba ta' iktar minn 25 % assoċjata ma' sopraelevazzjoni ta' 10 %, Jista' jkollhom passaġġi b'wisa' ta' bejn 1,50m u t-3m kull sitt ringiela. F'dan il-każ, it-total tal-wisa' ta' bejn ringieli oħra u l-ispazjar bejn id-dwieli fuq l-istess ringiela ma jistgħax ikun aktar minn 2,30m. Il-pjanti ma jistgħux jitrikkbu u z-zkuk ma jistgħux jitrikkbu fuq il-frott. L-għadd ta' blanzuni ma jistgħax jeċċedi 18 kull metru kwadru. It-tħarriġ għandu jitwettaq qabel l-istadju fenoloġiku (F) (12 de Lorentz) l-aktar tard, inkella erba' werqiet mifruxa. Id-dwieli huma mħarrġa skont it-tekniki li ġejjin: tħarriġ Kurdun ta' Royat tħarriġ ta' guyot sempliċi jew ta' guyot doppju jew ta' guyot asimetriku 15 500 kg ta' għeneb għal kull ettaru Il-ħsad tal-għeneb, il-produzzjoni, il-maturazzjoni u t-tkabbir tal-inbejjed isiru kollha fit-territorju tal-muniċipalità tad-Dipartiment ta' l'Aube: Riceys. Il-produzzjoni, il-maturazzjoni u t-tkabbir tal-inbejjed isiru wkoll fit-territorju tal-muniċipalitajiet li ġejjin tad-dipartiment ta' l'Aube: Avirey-Lingey, Bagneux-la-Fosse, Balnot-sur-Laignes, Bragelogne-Beauvoir, Gyé-sur-Seine, Mussy-sur-Seine, Neuville-sur-Seine. Deskrizzjoni tal-fatturi naturali relevanti għar-rabta Iż-żona ġeografika tinfirex fuq tmien muniċipalitajiet fin-Nofsinhar tad-dipartiment ta' l'Aube. Il-pajsaġġ ta' Riceys jappartjeni għas-sekwenza ġeoloġika tal-Côte des Bar. Is-saff Kimmeriġġan jifforma ħafna mis-sottostrat ġeoloġiku, imnaqqax b'mod profond fiċ-ċentru tal-Wied ta' Laignes u f'għadd ta' widien żgħar periferiċi. Il-Kimmeriġġan li huwa kkaratterizzat minn alterazzjonijiet ta' lom u saffi tal-ġir, huwa s-sors tal-aqwa ħamrija fil-vinji, li huma komposti minn tafal kolluvjali ta' kulur griż li jgħatti l-għoljiet u li jinkwadra ammont kbir ta' ġebel żgħir li jikkontribwixxi għat-tisħin tal-art. Id-dwieli huma mħawwla fi rqajja demarkati b'mod preċiż, u jinsabu fuq l-għoljiet l-iktar weqfin, l-aktar għoljin u l-aktar xemxin, esposti kemm għall-Lvant u kif ukoll għan-Nofsinhar. Din il-lokalizzazzjoni fit-Tramuntana tiġġenera klima pjuttost kiesħa, iżda t-tqassim ċirkolari tal-vinja, imdawwra bil-widien, jikkontribwixxi għal mesoklima ġenwina favorevoli ħafna. Deskrizzjoni tal-fatturi umani relevanti għar-rabta L-orġini attestata tal-vinji ta' Riceys tmur lura għas-seklu 8 permezz ta' dokumenti li jixhdu l-eżistenza ta' dwieli fit-territorju tal-muniċipalità. Fil-bidu tas-seklu 18, l-inbejjed Riceys bdew jinbigħu fuq skala kbira lin-Netherlands, il-Belġju u r-reġjuni ta' Pariġi u tat-tramuntana ta' Franza, hekk kif tixhed l-istatistika tal-vjeġġi, miżmuma mill-uffiċċji tat-trattati tal-provinċja ta' Champagne. Fl-1875 il-vinji kienu għonja. L-inbejjed Riceys kienu kkumerċjalizzanti minn madwar 35 negozjant. Din il-prosperità ddgħajfet minħabba l-kriżi tal-Fillossera u t-tkattir tal-industrija tat-tessili f' l'Aube li assorbiet il-manodopera rurali. Partijiet mill-vinji reġgħu inbnew minnhom infushom grazzi għall-integrazzjoni ta' l'Aube fir-reġjun tat-tkabbir tal-inbejjed ta' Champagne fl-1927, iżda s-sitwazzjoni xorta baqgħet diffiċli. Xi ftit mill-"kultivaturi" pperseveraw u t-tenaċità tagħhom ġiet ippremjata meta d-Denominazzjoni ta' Oriġini Protetta 'Rosé de Riceys' ġiet rikonoxxuta fit-8 ta' Diċembru 1947. Grazzi għall-istabbiliment ta' għadd ta' kultivaturi tal-inbid żagħżagħ, fl-1960 l-attivitajiet tal-produzzjoni tal-inbid reġgħu qamu fuq saqajhom u l-inbid reġgħa beda jiġi prodott għal darb'oħra. Ir-"Rosé des Riceys" huwa nbid bla gass u l-indikazzjoni tal-vendemmja tiegħu hija obbligatorja Viżwalment, il-kulur tal-inbid, imdawwal u intens, ikanġi minn lewn is-salamun għal aħmar iktar skur. Huwa inbid fin u delikat li jippersisti b'mod tajjeb fuq il-palat. Billi għadu mhux misjur, l-inbid jista' jkollu togħma tal-frott artab tal-bosk. Wara diversi snin ta' maturazzjoni, jiżviluppa bukkett kumpless ta' sikwit ikkaratterizzat minn togħmiet ta' frott niexef u ħwawar u xi kultant tal-konfettura, jiddependi mill-vendemmja. Ġeneralment l-inbid huwa kkaratterizzat mill-finezza, il-bilanċ aromatiku u armonjuż tiegħu stess. Il-ħamrija bil-ġebel tal-għoljiet l-aktar esposti għan-Nofsinhar u għal-Lvant u tal-għoljiet l-aktar weqfin għandha livell ta' dawl ottimu u tisħon sew. Minħabba f'hekk il-pjanti jikbru kmieni fir-Rebbiegħa b'fotosinteżi ottimizzata u b'garanzija tas-sajran tal-kukku. L-altitudni għolja tal-ġnub tal-għoljiet fejn jitkabbar l-inbid tostakola l-kuntatt mal-arja kiesħa li tistaġna fil-qiegħan tal-widien, u l-foresta li tkopri l-partijiet tan-naħa ta' fuq tal-għoljiet u d-diversi rqajja msaġġra mifruxa mat-territorju kollu jipproteġu b'mod tajjeb kontra l-masses ta' arja kiesħa li jkunu ġejjin mill-għoljiet ċatti. L-inklinazzjoni tal-għoljiet fejn jitkabbar l-inbid tiżgura skular tal-ilma naturali, li huwa wkoll iggarantit mill-formazzjoni mxaqqa tal-franka Kimmeriġġana. Il-lom li jinstab bejn is-saffi tal-ġir iforni l-ilma li jkun hemm bżonn fis-Sajf, prinċipalment fi snin sħan u nexfin. Fl-aħħar nett, it-temperaturi sħan tas-Sajf flimkien mas-sħana tar-raġġi tax-xemx tidwi fil-ġebel Kimmeriġġan iżewqu lill-inbid bit-togħmiet tipiċi tiegħu ta' konfettura u ħwawar waqt il-proċess tal-maturazzjoni. Il-varjetà tal-għenba pinot noir N ġiet ikkunsidrata li hija l-aqwa varjetà għall-produzzjoni tal-inbejjed Riceys minn Jules Guyot saħansitra fis-seklu 19. Il-vendemmja sħiħa tal-għeneb għandha titqiegħed ġol-bettija sabiex l-aromi tal-varjetà tal-għenba pinot noir N jiġu rrispettati b'mod sħiħ u, b'mod partikolari l-iżvilupp tagħhom waqt il-ħażna fil-btieti, id-durata ta' liema hija stabbilita bi preċiżjoni minn kultivaturi tal-inbid tas-sengħa u esperjenzati. On évite les longues cuvaisons afin de conserver à ce vin la finesse et la franchise de goût qui caractérise le vin des Riceys", (Fi kliem ieħor, l-ewwel cuvées tal-inbejjed Riceys huma ppreparati bir-reqqa, fejn ħażna twila fil-btieti għandha tiġi evitata f'ġieħ il-protezzjoni tal-finezza u t-togħma franka ta' dawn l-inbejjed). Qafas ġuridiku: Leġiżlazzjoni Nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-indikazzjoni tas-sena tal-vendemmja fuq it-tiketta hija obbligatorja. Qafas ġuridiku: Leġiżlazzjoni Nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-DPO "Rosé des Riceys" tista' tkun issupplimentata bl-isem ta' unità ġeografika iżgħar skont id-dispożizzjonijiet stabbiliti fl-ispeċifikazzjonijiet. Din l-Opinjoni teżamina bosta interazzjonijiet potenzjali tal-proposta mal-GDPR. Fid-9 ta' Diċembru 2015, il-Kummissjoni Ewropea ppreżentat żewġ proposti leġiżlattivi għal regoli kuntrattwali ġodda għall-bejgħ online. Ir-regoli proposti dwar il-kuntratti diġitali jinkludu abbozzi ta' żewġ biċċiet ta' leġiżlazzjoni: Il-KEPD jilqa' l-inizjattiva tal-Kummissjoni li għandha l-intenzjoni li tagħti protezzjoni wiesgħa lill-konsumaturi fl-UE, billi testendi din il-protezzjoni għall-"merkanzija diġitali", u billi tinkludi l-każijiet fejn il-konsumaturi ma jħallsux prezz fi flus. F'dan il-kuntest, aħna nilqgħu l-inizjattiva tal-Kunsill li jikkonsulta lill-KEPD. Din hija għall-KEPD opportunità biex jiġu indirizzati bosta rakkomandazzjonijiet u messaġġi lil-leġiżlaturi, fid-diskussjoni tal-Proposta sottomessa lill-KEPD. f'dan is-sens il-KEPD joffri alternattivi: l-użu tal-kunċett ta' "servizzi" fil-liġi tal-UE jista' jkun utli meta jiġi kkunsidrat kif jiġu koperti servizzi meta ma jitħallasx prezz; il-kamp ta' applikazzjoni tal-GDPR li jkopri l-offerta ta' oġġetti u servizzi irrispettivament minn jekk ħlas hux mitlub jista' wkoll ikun konsiderazzjoni utli. Dwar l-interazzjoni tal-Proposta mal-GDPR: Brussell, l-14 ta' Marzu 2017. Is-Sistema ta' Informazzjoni ta' Schengen ("SIS") hija waħda mill-akbar u mill-itwal sistemi ta' informazzjoni fuq skala kbira eżistenti, li jappoġġjaw il-kontroll tal-fruntieri esterni u l-kooperazzjoni fl-infurzar tal-liġi fl-Istati Schengen. Wara t-tliet snin ta' tħaddim tat-tieni ġenerazzjoni tagħha, il-Kummissjoni wettqet l-evalwazzjoni globali. B'riżultat ta' dan, fl-21 ta' Diċembru 2016, ġie ppreżentat il-pakkett leġiżlattiv li jħassar il-bażi ġuridika attwali tas-SIS. Dawk il-bidliet legali huma wkoll parti minn proċess usa' tat-titjib tal-ġestjoni tal-fruntieri esterni u s-sigurtà interna fl-Unjoni Ewropea sabiex jiġu indirizzati l-isfidi kawża tat-theddid terroristiku u l-influss sinifikanti ta' migranti. Il-KEPD jinnota r-riflessjonijiet kontinwi fuq l-interoperabbiltà ta' sistemi ta' informazzjoni tal-UE fuq skala kbira, inkluża s-SIS, li nħolqu sabiex jindirizzaw ħtiġijiet speċifiċi fi żmien partikolari. Dan wassal għal qafas legali kumpless fil-qasam tal-migrazzjoni, il-ġestjoni tal-fruntieri u l-kooperazzjoni tal-pulizija. F'dan ir-rigward, il-KEPD jixtieq iħeġġeġ lil-leġiżlatur sabiex jirrifletti aktar, lil hinn mill-proposti attwali, dwar qafas legali aktar konsistenti, koerenti u komprensiv għal sistemi ta' informazzjoni tal-UE fuq skala kbira għall-ġestjoni u s-sigurtà tal-fruntieri f'konformità sħiħa mal-prinċipji tal-protezzjoni tad-data. Il-pakkett leġiżlattiv huwa magħmul minn tliet abbozzi ta' regolamenti dwar: il-kooperazzjoni tal-pulizija u dik ġudizzjarja, verifiki fil-fruntieri u ritorn. Dawn il-proposti jimmiraw primarjament li jappoġġjaw aħjar il-politiki ta' ritorn u ta' kontra t-terroriżmu tal-Unjoni Ewropea, li jiġu appoġġjati l-proċeduri nazzjonali għall-użu tas-SIS u li jtejbu s-sigurtà tas-sistema. Il-KEPD, filwaqt li jżomm f'moħħu r-rwol tiegħu bħala l-awtorità superviżorja tas-sistema ċentrali tas-SIS, jilqa' l-attenzjoni mogħtija lill-protezzjoni tad-data fil-Proposti u l-konsistenza ma' atti legali oħra relatati mal-protezzjoni tad-data. Il-KEPD iqis li l-introduzzjoni ta' kategoriji ta' data ġodda, inklużi identifikaturi bijometriċi ġodda, tqajjem il-mistoqsija dwar in-neċessità u l-proporzjonalità tal-bidliet proposti, u għal din ir-raġuni, il-Proposti għandhom jiġu kkumplimentati bil-valutazzjoni tal-impatt dwar id-dritt għall-privatezza u d-dritt għall-protezzjoni tad-data, minquxa fil-Karta tad-Drittijiet Fundamentali tal-Unjoni Ewropea. Barra minn hekk, iż-żieda fin-numru ta' awtoritajiet li għandhom aċċess għas-sistema tqajjem tħassib dwar ir-responsabbiltà u l-akkontabilità finali għall-ipproċessar ta' data personali minn atturi differenti. F'xi każijiet, il-proposti għandhom jispeċifikaw aħjar id-drittijiet ta' aċċess għal tipi differenti ta' twissijiet fis-SIS. F'dan ir-rigward, għandha tingħata attenzjoni speċjali lid-diviżjoni tar-rwoli, ir-responsabbiltajiet u d-drittijiet ta' aċċess ta' utenti differenti li għandhom aċċess għas-sistema. Finalment, il-KEPD jitlob għal ġustifikazzjoni aħjar tal-estensjoni tal-perjodu taż-żamma tad-data ta' twissijiet dwar persuni u jipproponi sensiela ta' rakkomandazzjonijiet addizzjonali sabiex il-Proposti jittejbu aktar. Il-KEPD jinnota li l-multipliċità ta' sistemi ta' informazzjoni tal-UE fuq skala kbira hija r-riżultat tal-ħtiġijiet speċifiċi indirizzati abbażi tal-kuntesti istituzzjonali, ta' politika u legali li qed jevolvu. Dan wassal għal kumplessità ta' oqfsa legali u mudelli ta' governanza. F'dan il-kuntest, il-KEPD iħeġġeġ lil-leġiżlatur sabiex jirrifletti, lil hinn mill-proposti attwali, dwar qafas legali aktar konsistenti, koerenti u komprensiv fejn il-bażijiet tad-data għall-ġestjoni tal-fruntieri u għall-infurzar tal-liġi jinkorporaw aħjar sett modern ta' prinċipji ewlenin tal-protezzjoni tad-data bħal: limitazzjoni tal-iskop, l-użu ta' sigurtà tal-ogħla livell, perjodi taż-żamma tad-data proporzjonati, kwalità tad-data, protezzjoni tad-data mid-disinn, traċċabilità, superviżjoni effettiva u sanzjonijiet dissważivi għal użu ħażin. Fir-rigward tal-proposta attwali, il-KEPD jilqa' b'sodisfazzjon il-fatt li ġie kkonsultat formalment mis-servizzi tal-Kummissjoni qabel l-adozzjoni tal-pakkett leġiżlattiv dwar is-SIS II. Madankollu, jiddispjaċih li minħabba l-iskadenza stretta, il-kumplessità u t-tul tal-Proposti, ma kienx possibbli li jipprovdi kontribuzzjoni f'dak iż-żmien. Bħala osservazzjoni ġenerali, il-KEPD jinnota l-kumplessità tal-prospett tas-sistemi ta' informazzjoni tal-UE u jixtieq iħeġġeġ lil-leġiżlatur sabiex jirrifletti, lil hinn mill-proposti attwali, dwar qafas legali aktar konsisteni, koerenti u komprensiv għal sistemi ta' informazzjoni tal-UE fuq skala kbira għal skopijiet ta' ġestjoni tal-fruntieri u infurzar tal-liġi f'konformità sħiħa mal-prinċipji tal-protezzjoni tad-data. Il-KEPD jilqa' l-attenzjoni mogħtija lill-protezzjoni tad-data matul il-Proposti dwar is-SIS. Madankollu, iqis li hemm lok għal titjib fir-rigward tal-kwistjonijiet li ġejjin Il-KEPD jixtieq jenfasizza li n-nuqqas ta' valutazzjoni tal-impatt (protezzjoni tad-data) ma jagħmilhiex possibbli li jiġu vvalutati bis-sħiħ in-neċessità u l-proporzjonalità tal-bidliet proposti fuq il-bażi ġuridika attwali għas-SIS II. B'mod partikolari, fid-dawl tar-riskji fis-sistema maħluqa bl-introduzzjoni ta' kategoriji ta' data ġodda, partikolarment l-identifikaturi bijometriċi ġodda, il-KEPD jirrakkomanda li ssir valutazzjoni tal-ħtieġa li tinġabar u tintuża tali data fis-SIS u tal-proporzjonalità tal-ġbir tagħhom. Fir-rigward tal-aċċess għas-SIS mit-Timijiet tal-EBCG, timijiet ta' persunal involuti f'kompiti relatati mar-ritorn u membri tat-timijiet ta' appoġġ għall-ġestjoni tal-migrazzjoni, il-KEPD jisħaq li n-numru kbir ta' atturi involuti fl-ipproċessar tad-data m'għandux iwassal għal xkiel tal-akkontabilita bejn l-Aġenzija tal-EBCG u l-Istati Membri. Għaldaqstant, jirrakkomanda li fil-Proposti jiġi speċifikat li r-responsabbiltà finali u l-akkontabilità għall-ipproċessar ta' data personali ser tkun f'idejn l-awtoritajiet tal-Istati Membri rilevanti, li ser jitqiesu bħala "kontrolluri" skont il-liġi tal-UE dwar il-protezzjoni tad-data. Barra minn hekk, it-Timijiet tal-EBCG, timijiet ta' persunal involut f'kompiti relatati ma' ritorn u membri tat-timijiet ta' appoġġ għall-ġestjoni tal-migrazzjoni m'għandux ikollhom aċċess għall-kategoriji kollha ta' twissijiet fis-SIS iżda għal dawk rilevanti għall-missjoni tat-tim partikolari biss. Simultanjament, il-Proposti għandhom jispeċfikaw b'mod ċar li l-aċċess għas-SIS irid ikun ristrett biss għar-rappreżentanti tal-korpi awtorizzati. Il-KEPD jixtieq ukoll jiġbed l-attenzjoni tal-leġiżlatur dwar il-ħtieġa li tiġi ġġustifikata l-proporzjonalità tal-estensjoni tal-perjodu taż-żamma tad-data ta' twissijiet dwar persuna minn tliet snin fil-bażi ġuridika attwali għal ħames snin fil-pakkett leġiżlattiv propost. Flimkien mat-tħassib ewlieni identifikat hawn fuq, ir-rakkomandazzjonijiet tal-KEPD f'din l-Opinjoni huma relatati mal-aspetti li ġejjin tal-Proposta: ir-rapportar ta' inċidenti relatati mas-sigurtà, il-kampanja ta' informazzjoni, id-disinn tas-sistema, l-użu tas-sistemi ta' Rikonoxximent Awtomatiku tal-Pjanċi, l-istatistika ġġenerata mis-sistema. Il-KEPD jibqa' disponibbli sabiex jipprovdi aktar pariri dwar il-Proposti, anki b'rabta ma' kwalunkwe att delegat jew ta' implimentazzjoni adottati skont ir-Regolamenti proposti, li jistgħu jħallu impatt fuq l-ipproċessar ta' data personali. Brussell, it-3 ta' Mejju 2017. L-ilment tressaq fl-10 ta' Mejju 2017 mill-Assoċjazzjoni ta' produtturi Ewropej tal-ligi tal-ħadid ("Euroalliages") f'isem il-produttur uniku ta' Ferrokrom b'Kontenut Baxx ta' Karbonju fl-Unjoni, Elektrowerk Weisweiler GmbH ("l-ilmentatur"). L-ilmentatur jirrappreżenta 100 % tal-produzzjoni tal-Ferrokrom b'Kontenut Baxx ta' Karbonju tal-Unjoni. Il-prodott suġġett għal din l-investigazzjoni huwa ferrokrom, li fih bil-piż iktar minn 0,05 % iżda mhux iktar minn 0,5 % ta' karbonju ("il-prodott li qed jiġi investigat"). Il-prodott li allegatament qiegħed ikun iddumpjat huwa l-prodott li qed jiġi investigat, li joriġina mir-Repubblika tal-Poplu taċ-Ċina, ir-Russja u t-Turkija ("il-pajjiżi kkonċernati"), li bħalissa jaqa' taħt il-kodiċi NM 7202 49 50. Dan il-kodiċi NM qed jingħata biss għall-informazzjoni. L-informazzjoni disponibbli lill-Kummissjoni fiha tqabbil tal-valur normali mal-prezzijiet ta' esportazzjoni (fil-livell ta' kif joħroġ mill-fabbrika) tal-prodott li qed jiġi investigat meta jinbiegħ għall-esportazzjoni lejn l-Unjoni. Fuq din il-bażi, il-marġni ta' dumping ikkalkulati huma sinifikanti għall-pajjiżi kollha kkonċernati. L-ilmentatur ipprovda evidenza li l-importazzjonijiet tal-prodott li qiegħed jiġi investigat mill-pajjiżi kkonċernati żdiedu b'mod ġenerali f'termini assoluti u f'termini ta' sehem mis-suq. L-evidenza prima facie mogħtija mill-ilmentatur turi li l-volum u l-prezzijiet tal-prodott impurtat li qiegħed jiġi investigat kellhom, fost konsegwenzi oħrajn, impatt negattiv fuq il-kwantitajiet mibjugħa, fuq il-livell tal-prezzijiet mitluba u fuq is-sehem fis-suq tal-industrija tal-Unjoni, li rriżultaw f'effetti negattivi sostanzjali fuq il-prestazzjoni ġenerali tal-industrija tal-Unjoni. Ladarba ddeterminat, wara li infurmat lill-Istati Membri, li l-ilment tressaq mill-industrija tal-Unjoni jew f'isimha, u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tibda investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott li qiegħed jiġi investigat, li joriġina fil-pajjiżi ikkonċernati huwiex qiegħed ikun oġġett ta' dumping u jekk dawn l-importazzjonijiet ta' dumping ikkawżawx ħsara lill-industrija tal-Unjoni. Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interess tal-Unjoni. L-investigazzjoni ta' dumping u ħsara se tkopri l-perjodu mill-1 ta' April 2016 sal-31 ta' Marzu 2017 ("il-perjodu tal-investigazzjoni"). L-eżami tax-xejriet rilevanti għall-valutazzjoni tal-ħsara se jkopri l-perjodu mill-1 ta' Jannar 2014 sa tmiem il-perjodu tal-investigazzjoni ("il-perjodu kkunsidrat"). Minħabba li jidher li hemm għadd kbir ta' produtturi esportaturi fir-Repubblika tal-Poplu taċ-Ċina u r-Russja li huma involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni tista' tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "it-teħid ta' kampjuni"). It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li hija meħtieġa għall-għażla tal-kampjun tal-produtturi esportaturi, il-Kummissjoni se tikkuntattja wkoll lill-awtoritajiet tar-Repubblika tal-Poplu taċ-Ċina u r-Russja u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien disponibbli. Il-produtturi esportaturi kollha magħrufa, l-awtoritajiet tar-Repubblika tal-Poplu taċ-Ċina u l-assoċjazzjonijiet tal-produtturi esportaturi se jiġu mgħarrfa mill-Kummissjoni, permezz tal-awtoritajiet tar-Repubblika tal-Poplu taċ-Ċina u r-Russja jekk ikun xieraq, dwar liema huma l-kumpaniji magħżula biex ikunu fil-kampjun. Sabiex tikseb informazzjoni li tqis li teħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat il-kwestjonarji lill-produtturi esportaturi magħżula għall-kampjun, lil kull assoċjazzjoni magħrufa ta' produtturi esportaturi, u lill-awtoritajiet tar-Repubblika tal-Poplu taċ-Ċina u r-Russja. Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor. Il-produtturi esportaturi li kkooperaw u mhumiex inklużi fil-kampjun jistgħu jitolbu, skont l-Artikolu 17(3) tar-Regolament bażiku, li l-Kummissjoni tistabbilixxi l-marġini ta' dumping individwali tagħhom ("marġni individwali ta' dumping"). Il-produtturi esportaturi li jixtiequ jagħmlu talba għal marġni individwali ta' dumping iridu jitolbu kwestjonarju u jirritornawh mimli kif dovut fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Il-Kummissjoni se teżamina jekk dawn jistgħux jingħataw dazju individwali skont l-Artikolu 9(5) tar-Regolament bażiku. Dawk il-produtturi esportaturi li jqisu li l-kundizzjonijiet tal-ekonomija tas-suq jipprevalu għalihom fir-rigward tal-manifattura u l-bejgħ tal-prodott investigat, jistgħu jressqu talba sostanzjata kif xieraq għal trattament ta' ekonomija tas-suq għal dan il-għan ("talba għal TES") u jirritornawha mimlija kif dovut fi żmien l-iskadenzi speċifikati fit-taqisma 5.2.2.2 'l isfel. Madankollu, il-produtturi esportaturi li jitolbu marġni tad-dumping individwali għandhom ikunu konxji li l-Kummissjoni tista' xorta waħda tiddeċiedi li ma tiddeterminax il-marġni tad-dumping individwali tagħhom jekk, pereżempju, l-għadd ta' produtturi esportaturi tant ikun kbir li tali determinazzjoni tkun indebitament diffiċli u ma tkunx tippermetti li l-investigazzjoni titlesta fil-ħin. Il-Kummissjoni se tibgħat il-formoli ta' applikazzjoni għat-TES lill-produtturi esportaturi kollha fir-Repubblika tal-Poplu taċ-Ċina magħżula biex ikunu fil-kampjun, u lill-produtturi esportaturi mhux magħżula li kkooperaw li jixtiequ japplikaw għal marġni individwali ta' dumping, lil kull assoċjazzjoni magħrufa ta' produtturi esportaturi, u lill-awtoritajiet tar-Repubblika tal-Poplu taċ-Ċina. Il-Kummissjoni se tevalwa biss il-formoli ta' talba għal TES sottomessi mill-produtturi esportaturi fir-Repubblika Popolari taċ-Ċina magħżula biex ikunu parti mill-kampjun u lill-produtturi esportaturi li kkooperaw mhux inklużi fil-kampjun li t-talba tagħhom għal marġni individwali ta' dumping tkun ġiet aċċettata. Il-produtturi esportaturi kollha li jitolbu TES iridu jdaħħlu formola ta' talba għal TES mimlija fi żmien 21 jum mid-data tan-notifika tal-għażla tal-kampjun jew tad-deċiżjoni li ma jintgħażilx kampjun, sakemm ma jkunx speċifikat mod ieħor. L-importaturi għall-Unjoni li mhumiex relatati tal-prodott li qed jiġi investigat mir-Repubblika tal-Poplu taċ-Ċina, ir-Russja u t-Turkija huma mistiedna jieħdu sehem f'din l-investigazzjoni. Minħabba li jidher li hemm għadd kbir ta' importaturi li mhumiex relatati, li huma involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni tista' tillimita l-importaturi li mhumiex investigati u li jridu jiġu investigati, għal għadd raġonevoli billi tagħżel kampjun (dan il-proċess jissejjaħ ukoll "it-teħid ta' kampjuni"). It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi rieżaminat fl-Unjoni li jista' jiġi investigat b'mod raġonevoli fiż-żmien disponibbli. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji li ntgħażlu għall-kampjun. Sabiex tikseb l-informazzjoni li tqis li hija meħtieġa fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika dwar l-għażla tal-kampjun, sakemm ma jkunx speċifikat mod ieħor. Id-determinazzjoni tal-ħsara tissejjes fuq evidenza pożittiva u tinvolvi eżaminazzjoni oġġettiva tal-volum tal-importazzjonijiet li jkunu oġġett ta' dumping, l-effett tagħhom fuq il-prezzijiet fis-suq tal-Unjoni u l-impatt konsegwenti ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx ħsara, il-produtturi tal-Unjoni tal-prodott li qiegħed jiġi investigat huma mistiedna jieħdu sehem fl-investigazzjoni tal-Kummissjoni. Biex tikseb it-tagħrif li tqis li hu meħtieġ għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat il-kwestjonarji lill-produtturi tal-Unjoni magħrufa u lil kull assoċjazzjoni magħrufa tal-produtturi tal-Unjoni. L-informazzjoni sottomessa lill-Kummissjoni għall-finijiet tal-investigazzjonijiet għad-difiża tal-kummerċ għandha tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew dejta soġġetti għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti b'mod espliċitu a) lill-Kummissjoni tuża l-informazzjoni u d-dejta għall-iskop ta' dan il-proċediment tad-difiża tal-kummerċ u b) tipprovdi l-informazzjoni u/jew id-dejta lill-partijiet interessati għal din l-investigazzjoni f'għamla li tippermettilhom jeżerċitaw id-drittijiet tad-difiża tagħhom. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li jiġu mressqa fuq CD-ROM jew DVD bl-idejn jew permezz ta' ittra reġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefown u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jkunx hemm talba speċifika li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew dment li n-natura tad-dokument li għandu jintbagħat ma tkunx teħtieġ l-użu tal-posta reġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess jew ma tipprovdix it-tagħrif meħtieġ fil-limiti tal-iskadenzi, jew tfixkel b'mod sinifikanti l-investigazzjoni, jistgħu isiru sejbiet provviżorji jew finali, sew jekk hux fl-affermattiv jew negattivi, b'konformità mal-Artikolu 18 tar-Regolament bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u s-sejbiet għalhekk jissejsu fuq fatti disponibbli skont l-Artikolu 18 tar-Regolament antidumping bażiku, ir-riżultat jista' jkun anqas favorevoli għal dik il-parti milli kieku kkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, sakemm il-parti interessata turi li biex tippreżenta t-tweġiba kif mitlub ikun ifisser piż żejjed mhux raġonevoli jew spiża addizzjonali mhux raġonevoli. Il-parti interessata għandha tikkuntattja l-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' punt ta' kuntatt bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti ta' żmien u t-talbiet għal smigħ minn partijiet terzi. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta se jipprovdi wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, id-dumping, il-ħsara, ir-rabta ta' kawżalità u l-interess tal-Unjoni. Seduta bħal din, bħala regola, issir mhux aktar tard minn tmiem ir-raba' ġimgħa wara d-divulgazzjoni tal-konklużjonijiet proviżorji. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ ☐ "Verżjoni ristretta" (1) ☐ Verżjoni "Għall-ispezzjoni mill-partijiet interessati" (immarka l-kaxxa rilevanti) PROĊEDURA ANTIDUMPING DWAR IMPORTAZZJONIJIET TA' FERROKROM B'KONTENUT BAXX TA' KARBONJU FIR-REPUBBLIKA TAL-POPLU TAĊ-ĊINA, IR-RUSSJA U T-TURKIJA INFORMAZZJONI GĦALL-GĦAŻLA TAL-KAMPJUN TAL-PRODUTTURI ESPORTATURI FIR-REPUBBLIKA TAL-POPLU TAĊ-ĊINA U R-RUSSJA Din il-formola hija mfassla biex tgħin lill-produtturi esportaturi fir-Repubblika Popolari taċ-Ċina u r-Russja jwieġbu għat-talba għal informazzjoni marbuta mal-kampjunar li saret fil-punt 5.2.1.1. (A) tan-notifika ta' bidu. Kemm il-verżjoni "Ristretta" kif ukoll il-verżjoni "Għall-ispezzjoni mill-partijiet interessati" għandhom jintbagħtu lura lill-Kummissjoni kif stipulat fin-notifika ta' bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija L-indirizz Persuna ta' kuntatt L-indirizz tal-posta elettronika IL-FATTURAT U L-VOLUM TAL-BEJGĦ Indika l-fatturat fil-munita tal-kontabbiltà tal-kumpanija matul il-perjodu tal-investigazzjoni (il-bejgħ għall-esportazzjonijiet lejn l-Unjoni għal kull wieħed mit-28 Stat Membru (2) separatament u kollha f'daqqa, u l-bejgħ domestiku) ta' Ferrokrom b'Kontenut Baxx ta' Karbonju kif definit fin-notifika ta' bidu u l-piż u l-volum korrispondenti. Iddikjara l-unità tal-piż jew tal-volum u l-munita użata. Speċifika l-unità ta' kejl Valur fil-munita tal-kontabbiltà Speċifika l-munita użata Il-bejgħ bħala esportazzjonijiet lejn l-Unjoni għal kull wieħed mit-28 Stat Membru, separatament u kollha f'daqqa, tal-prodott li qed jiġi investigat, immanifatturat mill-kumpanija tiegħek Il-bejgħ domestiku tal-prodott investigat, immanifatturat mill-kumpanija tiegħek (1) Żid ringieli addizzjonali jekk meħtieġ. (1) Dan id-dokument huwa għall-użu intern biss. Dan huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Il-Ftehim Antidumping). (2) It-28 Stat Membru tal-Unjoni Ewropea huma: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, u r-Renju Unit. L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (jekk jogħġbok elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjoni u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott investigat, iżda mhumiex limitati għal dawn biss. Isem u lokalità tal-kumpanija Attivitajiet Relazzjonijiet INFORMAZZJONI OĦRA Jekk jogħġbok agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. MARĠNI INDIVIDWALI TA' DUMPING Il-kumpanija tiddikjara li, f'każ li ma tintgħażilx biex tkun parti mill-kampjun, tixtieq tirċievi kwestjonarju u formoli oħrajn ta' talba sabiex timliehom u b'hekk tiddikjara marġni ta' dumping individwali skont it-Taqsima 5.2.1.1. (B) tan-notifika ta' bidu. IĊ-ĊERTIFIKAZZJONI Meta tipprovdi t-tagħrif ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-produtturi esportaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (1) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni jitqiesu bħala relalati jekk: (a) ikunu uffiċjali jew diretturi tan-negozju tal-persuna l-oħra; (b) ikunu soċji rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) wieħed minnhom direttament jew indirettament jikkontrolla lill-ieħor; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza, direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (I) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). ☐ "Verżjoni ristretta" (1) ☐ Verżjoni "Għall-ispezzjoni mill-partijiet interessati" (immarka l-kaxxa rilevanti) PROĊEDURA ANTIDUMPING DWAR IMPORTAZZJONIJIET TA' FERROKROM B'KONTENUT BAXX TA' KARBONJU FIR-REPUBBLIKA TAL-POPLU TAĊ-ĊINA, IR-RUSSJA U T-TURKIJA INFORMAZZJONI GĦALL-GĦAŻLA TAL-KAMPJUN TA' IMPORTATURI MHUX RELATATI Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni marbuta mal-kampjunar li saret fil-punt 5.2.3. tan-notifika ta' bidu. Kemm il-verżjoni "Ristretta" kif ukoll il-verżjoni "Għall-ispezzjoni mill-partijiet interessati" għandhom jintbagħtu lura lill-Kummissjoni kif stipulat fin-notifika ta' bidu. ID-DETTALJI TAL-IDENTITÀ U TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija L-indirizz Persuna ta' kuntatt L-indirizz tal-posta elettronika IL-FATTURAT U L-VOLUM TAL-BEJGĦ Niżżel il-fatturat totali tal-kumpanija f'euro (EUR), u l-fatturat u l-piż jew il-volum tal-importazzjonijiet fl-Unjoni (2) u l-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina, ir-Russja u t-Turkija matul il-perjodu tal-investigazzjoni ta' rieżami, tal-aċidu tartariku kif definit fin-Notifika ta' Bidu u l-piż jew il-volum korrispondenti. Indika l-unità tal-piż jew tal-volum li ntużat. Speċifika l-unità ta' kejl Fatturat totali tal-kumpanija tiegħek f'euro (EUR) L-importazzjonijiet tal-prodott li qed jiġi investigat lejn l-Unjoni Il-bejgħ mill-ġdid fis-suq tal-Unjoni wara l-importazzjoni tal-prodott investigat mir-Repubblika tal-Poplu taċ-Ċina u t-Turkija (1) Dan id-dokument huwa għall-użu intern biss. Dan huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Il-Ftehim Antidumping). (2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1) Agħti dettalji tal-attivitajiet preċiżi tal-kumpanija u l-kumpaniji relatati kollha (jekk jogħġbok elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott investigat, iżda mhumiex limitati għal dawn biss. Isem u lokalità tal-kumpanija Attivitajiet Relazzjonijiet INFORMAZZJONI OĦRA Jekk jogħġbok agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. IĊ-ĊERTIFIKAZZJONI Meta tipprovdi t-tagħrif ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-importaturi li ma jikkooperawx jissejsu fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (1) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni jitqiesu bħala relalati jekk: (a) ikunu uffiċjali jew diretturi tan-negozju tal-persuna l-oħra; (b) ikunu soċji rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) wieħed minnhom direttament jew indirettament jikkontrolla lill-ieħor; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza, direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Persuni jitqiesu li jkunu membri tal-istess familja jekk ikollhom ir-relazzjonijiet segwenti bejniethom biss: (I) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8484 — Gasunie/Vopak/Oiltanking/JV, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8532 — Blackstone Group/Sponda, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8452 — SUEZ/GE Water & Process Technologies, f'dan l-indirizz: